
Здравейте,къде и как можем да внесем подписка за отмяна на Закона за социалните услуги? Има ли определен брой подписи с които е необходимо да я внесем? Можем ли да внесем петиция в Европейския парламент относно този закон?  

Благодаря ви предварително!


 

Петиция
=======

 

Здравейте, Даяна Христова,


всеки гражданин или организация, установени в ЕС, могат да изпратят петиция до ЕС по въпрос, свързан с политиките или правото на ЕС, какъвто обаче не е случаят.  

Относно българското законодателство е предвидена възможност в Закона за ПРЯКО УЧАСТИЕ НА ГРАЖДАНИТЕ В ДЪРЖАВНАТА ВЛАСТ И МЕСТНОТО САМОУПРАВЛЕНИЕ чрез национална гражданска инициатива гражданите да правят предложения до Народното събрание или до органите на централната изпълнителна власт за решаване на въпроси от национално значение. Националната гражданската инициатива се осъществява чрез подписка, организирана от инициативен комитет на територията на цялата страна. Националната гражданска инициатива се организира по решение на събрание на не по-малко от 50 граждани с избирателни права.


Поздрави,  

адв. Николина Митова  

тел. 0898 303092




По принцип има внесен от депутати законопроект за отмяна на този закон за социалните услуги, но дали ще бъде приет не мога да коментирам.  

По-долу е телефонът за връзка.


Поздрави,  

адв. Николина Митова  

тел. 0898 303092


